Euroopa Liidu Teataja L 146 , 11/06/1999 Lk 0031 - 0032



Komisjoni direktiiv 1999/56/EÜ, 3. juuni 1999, millega kohandatakse tehnika arenguga nõukogu direktiivi 78/933/EMÜ (põllu- või metsamajanduslike ratastraktorite valgustus- ja valgussignaalseadmete paigaldamise kohta) (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 4. märtsi 1974. aasta direktiivi 74/150/EMÜ (põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta), [1] viimati muudetud Euroopa Parlamendi ja nõukogu direktiiviga 97/54/EÜ, [2] eriti selle artiklit 11, võttes arvesse nõukogu 17. oktoobri 1978. aasta direktiivi 78/933/EMÜ põllu- või metsamajanduslikele ratastraktorite valgustus- ja valgussignaalseadmete paigaldamist käsitlevate liikmesriikide õigusaktide ühtlustamise kohta, [3] viimati muudetud direktiiviga 97/54/EÜ, eriti selle artiklit 5, ning arvestades et: (1) ohutuse suurendamiseks on vajalik täpsustada, kuidas paigaldada valgussignaalseadmeid; (2) käesoleva direktiiviga ettenähtud meetmed on kooskõlas direktiivi 74/150/EMÜ artikliga 12 asutatud tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 78/933/EMÜ lisasid muudetakse vastavalt käesoleva direktiivi lisale. Artikkel 2 1. Alates 1. juulist 2000 ei tohi liikmesriigid: - keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 kolmandas taandes nimetatud dokumendi väljastamisest, siseriikliku tüübikinnituse andmisest, ega - keelata traktorite kasutuselevõtmist, kui kõnealused traktorid vastavad käesoleva direktiiviga muudetud direktiivi 78/933/EMÜ nõuetele. 2. Alates 1. jaanuarist 2001 liikmesriigid: - ei tohi enam välja anda direktiivi 74/150/EMÜ artikli 10 lõike 1 kolmandas taandes nimetatud dokumenti traktoritüübile, mis ei vasta käesoleva direktiiviga muudetud direktiivi 78/933/EMÜ nõuetele; - võivad keelduda siseriikliku tüübikinnituse andmisest traktoritüübile, mis ei vasta käesoleva direktiiviga muudetud direktiivi 78/933/EMÜ nõutele. Artikkel 3 1. Liikmesriigid jõustavad käesoleva direktiivi järgimiseks vajalikud õigusnormid hiljemalt 30. juuniks 2000. Liikmesriigid teatavad neist viivitamata komisjonile. Kui liikmesriigid kõnealused normid vastu võtavad, viidatakse nendes käesolevale direktiivile või lisatakse neile vastav viide ametliku avaldamise korral. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti. Artikkel 4 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 3. juuni 1999 Komisjoni nimel komisjoni liige Martin Bangemann [1] EÜT L 84, 28.3.1974, lk 10. [2] EÜT L 277, 10.10.1997, lk 24. [3] EÜT L 325, 20.11.1978, lk 16. -------------------------------------------------- LISA Direktiivi 78/933/EMÜ lisasid muudetakse järgmiselt: 1. I lisa muudetakse järgmiselt: a)punktis 3.13:—jäetakse välja sõna "valikkollane";—üheksandast taandest jäetakse välja lause osa, mis järgneb sõnale "valge";—jäetakse välja viimane lõige; b) punkt 4.2.4.2.2 asendatakse järgmisega: "4.2.4.2.2 traktoritele, mille ette on võimalik paigaldada teisaldatavaid seadmeid, on lubatud lisaks punktis 4.2.4.2.1 nimetatud tuledele paigaldada kaks lähituld kõrgusele kuni 3000 mm, eeldusel, et elektriühendused on sellised, et kahte paari lähitulesid ei ole võimalik samaaegselt sisse lülitada."; c) punktis 4.7.1 asendatakse sõnad "ei ole kohustuslik" sõnaga "kohustuslik"; d) punktis 4.9.4.2 asendatakse mõõde "2100 mm" mõõtmega "2300 mm"; 2. II lisa muudetakse järgmiselt: a)pealkirjale järgnev tekst"4. märtsi 1974. aasta nõukogu direktiivi 74/150/EMÜ (põllu- või metsamajanduslike ratastraktorite, mille maksimaalne valmistajakiirus on 6–25 km/h, tüübikinnitust käsitlevate liikmesriikide õigusaktide ühtlustamise kohta ) artikli 4 lõige 2 ja artikkel 10"asendatakse järgmise tekstiga:"Nõukogu direktiivi 74/150/EMÜ (põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta) artikli 4 lõige 2 ja artikkel 10"; b) joonealuse märkuse (1) lõpust jäetakse ära tekst "maksimaalse valmistajakiirusega 6–25 km/h." --------------------------------------------------